Petrus Beneventanus
Petrus Beneventanus Res apud Vicidata repertae: Nativitas: 12. saeculum; Beneventum Obitus: 1219; Roma Petrus Beneventanus vel Duacensis (mortuus anno 1219/1220) fuit cardinalis, iuris canonici eruditus et legatus apostolicus papae Innocentii III. Anno 1209 vel 1210 edidit collectionem decretalium Innocentii ("Compilatio tertia"); cuius iussu anno 1215 Concilio Montepessulanensi praesedit ad expeditionem sacram in Albigenses fovendam. Inde Iacobum Aragonensem ad Cataloniam duxit. Anno 1217, papa Honorio III, Petrus episcopus Sabinensis creatus est. Iacobus Powell Petrum auctorem fuisse suadet vitae anonymae Innocentii III titulo Gesta Innocentii Papae III.